Ajuntament de ...
Ordenança Fiscal núm. 21

TAXA PER LA PRESTACIÓ DELS SERVEIS D'INTERVENCIÓ ADMINISTRATIVA EN L’ACTIVITAT DELS CIUTADANS I LES EMPRESES A TRAVÉS DEL SOTMETIMENT A LLICÈNCIA, DECLARACIÓ RESPONSABLE O COMUNICACIÓ PRÈVIA, AIXÍ COM PELS CONTROLS POSTERIORS A L’INICI DE L’ACTIVITAT, ELS CONTROLS PERIÒDICS I LES REVISIONS PERIÒDIQUES

Article 1.- Fonament i naturalesa

En ús de les facultats concedides per l’article 106 de la Llei 7/1985, de 2 d'abril, reguladora de les bases del règim local, i a l’empara del previst als articles 57 i 20.4.i) del text refós de la Llei reguladora de les hisendes locals, aprovat pel Reial decret legislatiu 2/2004, de 5 de març (TRLRHL), i de conformitat amb allò que disposen els articles 15 a 19 d’aquest text legal, l’Ajuntament estableix la taxa per la prestació dels serveis d'intervenció administrativa en l’activitat dels ciutadans i les empreses a través del sotmetiment a llicència, declaració responsable o comunicació prèvia, així com pels controls posteriors a l’inici de les activitats, els controls periòdics i les revisions periòdiques.
Article 2.- Fet imposable

1. Constitueix el fet imposable de la taxa l'activitat municipal, tant tècnica com administrativa, que tendeix a verificar i comprovar si les activitats i instal·lacions que es desenvolupin en el terme municipal de ................. s'ajusten a l’ordenament jurídic vigent, d’acord amb les facultats d’intervenció administrativa en l’activitat dels ciutadans i les empreses conferides als ajuntaments pels articles 84, 84 bis i 84 ter de la Llei 7/1985, de 2 d’abril, reguladora de les bases del règim local, per la normativa reguladora de les activitats amb incidència ambiental, per la normativa reguladora dels espectacles públics i les activitats recreatives, per la normativa reguladora del règim d’intervenció de la resta d’activitats, per la resta de normativa general o sectorial i per les ordenances municipals que confereixen potestats d’intervenció a aquest Ajuntament per al control previ i posterior a l’inici de les activitats dels ciutadans i les empreses.
2. Concretament, constitueix el fet imposable de la taxa la prestació dels serveis que s'especifiquen a les tarifes contingudes a l'article 6 d'aquesta ordenança.
Article 3.- Subjectes passius

1. Són subjectes passius contribuents les persones físiques i jurídiques i les entitats a què es refereix l'article 35.4 de la Llei general tributària, titulars de l'activitat i/o instal·lació que fonamenti la intervenció de l'Administració municipal.
2. Els subjectes passius que no resideixin a Espanya, estaran obligats a designar un representant amb domicili en territori espanyol i a comunicar la designació a l’Ajuntament.
Article 4.- Responsables i successors
1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.
2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.
3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.
Article 5.- Beneficis fiscals

No es concedirà cap exempció ni bonificació en l’exacció de la taxa.
Article 6.- Quota tributària

La quantia de la taxa serà la resultant d'aplicar les següents tarifes:
	
	€

	1. Informe urbanístic de compatibilitat del projecte o l’activitat projectada amb el planejament urbanístic.
	

	2. Tramitació de procediment de llicència ambiental municipal d’activitats exercides en locals tancats o recintes amb una superfície total de fins a 500 m2, o de llur modificació substancial. 
	

	3. Tramitació de procediment de llicència ambiental municipal d’activitats exercides en locals tancats o recintes amb una superfície total de més de 500 m2, o de llur modificació substancial.
	

	4. Certificat ambiental emès per tècnics municipals previ a la presentació de la comunicació ambiental.
	

	5. Tramitació dels procediments de comprovació formal i material de comunicació d’activitats amb incidència ambiental, exercides en locals tancats o recintes amb una superfície total de fins a 500 m2.
	

	6. Tramitació dels procediments de comprovació formal i material de comunicació d’activitats amb incidència ambiental, exercides en locals tancats o recintes amb una superfície total de més de 500 m2.
	

	7. Tramitació del procediment de llicència d’obertura d’establiments o de llur modificació substancial per dur a terme activitats recreatives musicals o d'espectacles en locals o recintes tancats amb una superfície construïda superior a 500 m2 o amb aforament autoritzat superior a 500 persones.
	

	8. Tramitació del procediment de comprovació de comunicació de modificació no substancial d’establiments d’activitats recreatives musicals o d'espectacles en locals o recintes tancats amb una superfície construïda superior a 500 m2 o amb aforament autoritzat superior a 500 persones.
	

	9. Tramitació del procediment de comprovació de comunicació de modificació de les activitats recreatives musicals, de restauració i espectacles que es duen a terme en establiments dedicats a espectacles i activitats recreatives musicals i de restauració que no estan sotmesos a requeriments addicionals als exigits per a l’atorgament de la llicència, autorització o per a la presentació de la comunicació  
	

	10. Tramitació del procediment de comprovació de la comunicació d’organització d’actuacions en directe en establiments.
	

	11. Tramitació del procediment de comprovació de les comunicacions tramitades d'acord amb l'Ordenança municipal aprovada segons l’Ordenança tipus de la Diputació de Barcelona:
	

	11.1. Procediment de comprovació de la comunicació d'espectacles públics o d’activitats recreatives musicals i de restauració de caràcter extraordinari.
	

	11.2. Procediment de comprovació de la comunicació d’establiments no permanents desmuntables.
	

	12. Tramitació del procediment de comprovació de les activitats mòbils de caràcter temporal.
	

	13. Tramitació dels procediments de comprovació formal i material de la comunicació d’inici o de modificació substancial d’una activitat, que han de presentar comunicació i certificat tècnic.
	

	14. Tramitació dels procediments de comprovació formal i material de la comunicació d’inici o de modificació substancial d’una activitat, que han de presentar comunicació amb projecte i certificat tècnics.
	

	15. Tramitació del procediment de revisió de llicència ambiental municipal 
	

	16. Tramitació del procediment de control inicial de les activitats sotmeses a llicència ambiental municipal quan el control el duen a terme tècnics municipals.
	

	17. Tramitació del procediment de control inicial d'establiments no permanents desmuntables.
	

	18. Tramitació del procediment de control periòdic de les activitats sotmeses a llicència per la normativa d’espectacles públics i activitats recreatives, quan el control el duen a terme tècnics municipals.
	

	19. Tramitació del procediment de control periòdic de les activitats sotmeses a llicència ambiental municipal quan el control el duen a terme tècnics municipals.
	

	20. Tramitació del procediment de control periòdic de les activitats d’espectacles públic, activitats recreatives i restauració sotmeses al règim de comunicació quan el control el duen a terme tècnics municipals 
	

	21. Tramitació del procediment de comprovació de la comunicació de canvis no substancials amb incidència ambiental de les activitats i instal·lacions subjectes a llicència ambiental.
	

	22. Tramitació del procediment de comprovació de modificacions d’activitats sotmeses al règim de comunicació ambiental. 
	

	23. Tramitació del procediment de llicència d'establiments no permanents desmuntables.
	

	24. Tramitació del procediment de llicència per als espectacles públics i les activitats recreatives de caràcter extraordinari (art. 42 de la Llei 11/2009, de 6 de juliol).
	

	25. Tramitació del procediment de llicència d’establiments de règim especial de la normativa d’espectacles públics i activitats recreatives. 1
	

	26. Tramitació del procediment de llicència d’establiments o activitats específiques regulades per normativa sectorial distinta de l’esmentada en els apartats anteriors.
	

	27. Tramitació del procediment de comprovació de comunicació de l’obertura o posada en funcionament establiments o activitats regulades per normativa sectorial distinta de l’esmentada en els apartats anteriors.
	

	28. Tramitació del procediment de la comunicació del cessament d’activitats amb incidència ambiental.
	

	29. Per cada procediment d’inspecció que es realitzi a fi  de verificar el compliment de la normativa de soroll.
	


(1) Només per a municipis de més de 50.000 habitants o que tinguin delegada dita competència de la Generalitat, d’acord amb el que disposa l’article 39 de la Llei 11/2009, de 6 de juliol.
Article 7.- Meritació
1.La taxa es merita i neix l’obligació de contribuir en el moment en el qual s'iniciï l'activitat municipal que constitueix el fet imposable. A aquests efectes, s'entendrà iniciada l'esmentada activitat en la data de presentació de la instància que iniciï el corresponent procediment, si el subjecte passiu la formula expressament, o en la data de presentació de la comunicació.
2.Quan l’activitat no vingui motivada per una sol·licitud, declaració responsable o comunicació prèvia del subjecte passiu, la taxa es meritarà en el moment en el qual s’iniciï efectivament l’activitat municipal que constitueix el fet imposable.

3. Una vegada nascuda l'obligació de contribuir, no l'afectaran de cap manera la concessió de la llicència condicionada a la modificació del projecte presentat, ni la renúncia o desistiment del sol·licitant després que se li ha concedit la llicència o s’hagi practicat la visita de comprovació en el cas de les activitats comunicades.
Si el desistiment es formulés abans de la finalització del procediment previst per a la tramitació de la llicència, les quotes que s’hauran de liquidar seran el (XXX)... per cent de les que s’assenyalen en l’article 6, sempre que l’activitat s’hagués iniciat efectivament.
Article 8.- Règim de declaració i ingrés.
1. La taxa s’exigirà en règim d’autoliquidació quan els procediments s’iniciïn a instància del subjecte passiu. 
2. En els supòsits diferents de l’anterior, la taxa serà liquidada per l’Administració i es notificarà al subjecte passiu, que haurà de satisfer-la en els terminis fixats a l’article 62.2 de la Llei general tributària.

Article 9.- Infraccions i sancions.

Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.
Disposició addicional.- Modificació dels preceptes de l'Ordenança.

Els preceptes d'aquesta Ordenança fiscal que, per raons sistemàtiques reprodueixin aspectes de la legislació estatal i autonòmica, i aquells en què es facin remissions a preceptes d'aquesta, s'entendrà que són automàticament modificats i/o substituïts, amb el mateix sentit i abast, en el moment en què es produeixi la modificació dels preceptes legals i reglamentaris de què porten causa.
Disposició final.

La present ordenança fiscal, aprovada provisionalment pel Ple de la corporació en sessió celebrada el ...... i que ha quedat definitivament aprovada en data ......, entrarà en vigor al dia següent al de publicació en el Butlletí Oficial de la Província i regirà fins la seva modificació o derogació expressa.

